REGULAMENTUL (CE) NR. 939/2007 AL COMISIEI
din 7 august 2007
de modificare a Regulamentului (CE) nr. 917/2004 de stabilire a normelor de punere în aplicare a Regulamentului (CE) nr. 797/2004 al Consiliului privind acțiunile de îmbunătățire a condițiilor de producție și comercializare a produselor apicole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 797/2004 al Consiliului din 26 aprilie 2004 privind acțiunile de îmbunătățire a condițiilor de producție și comercializare a produselor apicole (1), în special articolul 6,
întrucât:
(1)
Regulamentul (CE) nr. 917/2004 al Comisiei (2) stabilește normele necesare de punere în aplicare a programelor naționale anuale prevăzute de Regulamentul (CE) nr. 797/2004. Finanțarea comunitară a respectivelor programe se face în funcție de șeptelul apicol din fiecare stat membru care figurează în anexa la Regulamentul (CE) nr. 917/2004.
(2)
În comunicările statelor membre făcute în vederea actualizării datelor structurale cu privire la situația sectorului astfel cum a fost prevăzut la articolul 1 litera (a) din Regulamentul (CE) nr. 917/2004, au existat adaptări ale șeptelului apicol.
(3)
Prin urmare, Regulamentul (CE) nr. 917/2004 ar trebui modificat în consecință.
(4)
Dat fiind că articolul 2 alineatul (3) din Regulamentul (CE) nr. 917/2004 prevede data de 31 august ca dată limită a executării acțiunilor programelor anuale, este necesar să se prevadă aplicarea prezentului regulament cu începere din anul de comercializare 2007/2008.
(5)
Măsurile prevăzute de prezentul regulament sunt conforme cu avizul Comitetului de gestionare a cărnii de pasăre și a ouălor,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 917/2004 se înlocuiește cu textul anexei la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică pentru prima dată pentru programele anuale referitoare la anul de comercializare 2007/2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 august 2007.